क्रिएशन... 2,200 मीटर ऊंचे बर्फीले पहाड़ों पर कंटेनर से बना दिया होटल
एशिया को यूरोप से जोड़ने वाले रिपब्लिक ऑफ जॉर्जिया में बर्फीले पहाड़ों पर 2,200 की ऊंचाई पर दो आर्किटेक्ट ने ऐसा होटल बनाया, जिसके बारे में कल्पना करना भी मुश्किल है। आर्किटेक्ट सांद्रो रमिशविली और आईराकी ऐरिस्तावी ने कुछ दिन पहले गुडाउरी क्षेत्र की यात्रा की थी। वहां उन्हें महसूस हुआ था कि अगर कोई दल यहां पर्वतारोहण करता है, तो उसे ठहरने की जगह नहीं मिलेगी। इसके लिए उन्होंने ही दिमाग दौड़ाया और परिवहन के काम आने वाले कंटेनरों से पिरामिड स्टाइल में ‘क्वाड्रम’ होटल तैयार कर दिया। अंदर व बाहर से निहारने के बाद कहीं से भी पता नहीं चलता है कि यह होटल कंटेनर से बनाया गया है। निर्माण की तकनीक व सामग्री भी वह ली, जिनसे पर्यावरण को हानि नहीं पहुंचती है।समतल जगह नहीं होने के कारण उन्होंने ड्रिल करके आधार तैयार किया और लोहे के मजबूत पिलरों से उसे आकार दिया। राजधानी तिब्लिसी से 120 किलोमीटर दूर गुडाउरी क्षेत्र विंटर स्पोर्ट्स के लिए भी जाना जाता है। इसी कारण क्वाड्रम में केवर ठहरने ही नहीं, बल्कि आपात स्थिति में काम आने वाली चीज़ें भी रखी गई हैं। happybrainy.com
hin_Deva hin_Deva